open-index/open-wikipedia-markdown huggingface dataset:
ఏ తీరుగ నను దయ చూచెదవో

**ఏ తీరుగ నను దయ చూచెదవో** ఒక ప్రఖ్యాతిచెందిన కీర్తన. దీనిని కర్ణాటక సంగీతకారుడైన భద్రాచల రామదాసు రచించాడు.

ఈ కీర్తనను మాయామాళవగౌళ జన్యమైన నాదనామక్రియ రాగం, ఆదితాళంలో గానం చేస్తారు.

## కీర్తన
* వికీసోర్స్ లో ఏ తీరుగ నను పూర్తి కీర్తన.

## భారతీయ సంస్కృతి
* రామవర్మ ఈ కీర్తనను శాస్త్రీయంగా గానం చేసి ధన్యులయ్యారు.
* భక్త రామదాసు (1964) సినిమాలో చిత్తూరు నాగయ్య ఈ కీర్తనను స్వయంగా పాడుకొని, నటించి స్వరపరిచారు.
* దీనిని శంకరాభరణం (1979) సినిమా కోసం వాణీ జయరాం గానం చేయగా కె.వి.మహదేవన్ స్వరపరిచారు. దీనిని కుమారి తులసి మీద చిత్రీకరిస్తారు. సంగీతం నేర్పమని అడగడానికి శంకరశాస్త్రి గారి ఇంటికి వెళుతూ ఈ కీర్తన పాడుకుంటుంది.
* ఈ కీర్తనను రామదాసు (2006) సినిమాలో జేసుదాసు గానం చేశారు.

## మూలాలు

వర్గం:రామదాసు కీర్తనలు
వినుడు వినుడు రామాయణ గాథా వినుడీ మనసారా

**వినుడు వినుడు రామాయణ గాథా వినుడీ మనసారా** పాట లవకుశ (1963) సినిమా కోసం సముద్రాల రాఘవాచార్య రచించిన గీతం. దీనిని లవకుశులుగా నటించిన మాస్టర్ నాగరాజు, మాస్టర్ సుబ్రహ్మణ్యం లపై చిత్రికరించారు. ఈ గీతాన్ని పి.లీల, పి.సుశీలలు మధురంగా గానం చేయగా ఘంటసాల వెంకటేశ్వరరావు సంగీతాన్ని అందించారు.

## నేపథ్యం
లవకుశులు వాల్మీకి రచించిన రామాయణాన్ని గానం చేస్తూ అయోధ్య చేరతారు. అక్కడ రాజవిధిలో గానం చేస్తున్న వీరిని గురించిన సమాచారాన్ని రాజరికంలో చేరుస్తారు. ఆ విధంగా అంతఃపురం చేరి రామాయణాన్ని గానం చేస్తారు.

## పాట

పల్లవి :
ఓ ఓ ఓ .....

వినుడు వినుడు రామాయణ గాథా వినుడీ మనసారా ..... 
వినుడు వినుడు రామాయణ గాథా వినుడీ మనసారా
ఆలపించినా ఆలకించినా ఆనందమొలికించే గాథా
వినుడు వినుడు రామాయణ గాథా వినుడీ మనసారా .....

చరణం :
శ్రీరాముని రారాజు సేయగా కోరెను దశరథ భూజాని
పౌరులెల్ల ఉప్పొంగిపోయిరా మంగళవార్త విని ..... 
పౌరులెల్ల ఉప్పొంగిపోయిరా మంగళవార్త విని
కారుచిచ్చుగా మారెను కైక మంథర మాట విని ..... మంథర మాట విని ||| వినుడు వినుడు |||

చరణం :
అలుక తెలిసి ఏతెంచిన భూపతి నడిగెను వరములు ఆ తన్వి
జరుపవలయు పట్టాభిషేకము భరతునికీ పృథివి
మెలగవలయు పదునాలుగేడులు రాముడు కారడవి
చెలియ మాటకు ఔను కాదని పలుకడు భూజాని ..... కూలే భువి పైని ||| వినుడు వినుడు |||

చరణం :
కౌసలేయు రావించి మహీపతి ఆనతి తెలిపెను పినతల్లి
మోసమెరిగి సౌమిత్రి కటారి దూసెను రోసిల్లి
దోసమనీ వెనుదీసె తమ్ముని రాముడు నయశాలి
వనవాస దీక్షకు సెలవు కోరి పినతల్లి పదాల వ్రాలి


ఓ ఓ ఓ ఆ ఆ ఆ ఓ ఓ ఓ
ఆ ఆ ఆ ఆ ఆ ఆ ఆ ఆ ఆ ఆ ఆ


వెడలినాడు రాఘవుడు అడవికేగగా పడతి సీత సౌమిత్రి తోడునీడగా ..... 
వెడలినాడు రాఘవుడు అడవికేగగా పడతి సీత సౌమిత్రి తోడునీడగా
గోడుగోడునా అయోధ్య ఘొల్లుమన్నది
వీడకుమా మనలేనని వేడుకొన్నది
అడుగులబడి రాఘవా ..... 
అడుగులబడి రాఘవా ఆగమన్నది ఆగమన్నది ఆగమన్నది ..... 
అడలి అడలి కన్నీరై అరయుచున్నది .....

## సాహిత్య విశేషాలు
రామాయణం లోని అయోధ్యకాండ, అరణ్యకాండలకు సంబంధించిన కథాంశాలను తీసుకొని శ్రీరాముడు వనవాసానికి వెళ్ళడానికి గల కారణాలను ఈ పాటలో వివరించారు. రాముడులేని రాజధాని, అయోధ్య ప్రజలకు ఎలా శూన్యము మిగిల్చిందో, ఎలా దుఃఖసాగరంలో ముంచెత్తిందో కరుణారస భరితంగా రాశారు. సముద్రాల సీనియర్ తెలుగు భాషలోని క్రియ పదాలతో "ఈ"కారాంత వాక్యవిన్యాసంతో ఈ గీతాన్ని కొత్తరీతిన నిర్మించారు. విని/తన్వీ/పృథివీ/కాదనీ/భూజానీ/మహీపతీ/కటారీ/రోసిల్లీ/తమ్మునీ/తొల్లుమన్నదీ/అరయుచున్నదీ మొదలైన పదాలు ఈ పాటలో సందర్భానుసారంగా ఉపయోగించారు. ఈ పాటకు కీరవాణి రాగం ఆధారమైనది.

## ఇవి కూడా చూడండి
* రామకథను వినరయ్యా

## మూలాలు

## బయటి లింకులు
* వినుడు వినుడు రామాయణ గాథా వినుడీ మనసారా పాట యూ ట్యూబ్ లో వీడియో.

వర్గం:సముద్రాల రాఘవాచార్య రచించిన పాటలు
వర్గం:తెలుగు సినిమా పాటలు
జగదభి రాముడు శ్రీరాముడే, రఘుకుల సోముడు ఆ రాముడే

**జగదభి రాముడు శ్రీరాముడే, రఘుకుల సోముడు ఆ రాముడే** పాట లవకుశ (1963) సినిమా కోసం సముద్రాల రాఘవాచార్య రచించిన గీతం. దీనిని లవకుశులుగా నటించిన మాస్టర్ నాగరాజు, మాస్టర్ సుబ్రహ్మణ్యం లపై చిత్రికరించారు. ఈ గీతాన్ని పి.లీల, పి.సుశీల, వైదేహి, పద్మ మల్లిక్లు మధురంగా గానం చేయగా ఘంటసాల వెంకటేశ్వరరావు సంగీతాన్ని అందించారు.

## నేపథ్యం
శ్రీరాముని సకల గుణగణాలను వాల్మీకి, లవుడు, కుశుడు, సీతాదేవితో పాటు ఆశ్రమంలోను మునులందరు కొనియాడినట్లు సీనియర్ సముద్రాల ఈ పాటను చిత్రించారు. శ్రీరాముని ధర్మావతారునిగా, వీరాధివీరునిగా, ప్రేమావతారునిగా పేర్కొన్నారు. "ఇరువది చేతుల దొర" అని రావణాసురుని అచ్చమైన తెలుగులో సంబోధించారు.

## పాట
జయ జయరామ్ జయ రఘురామ్
వాల్మీకి:
జగదభిరాముడు శ్రీరాముడే
రఘుకుల సోముడు ఆ రాముడే

జనకుని మాటల తలపై నిలిపీ
తన సుఖముల విడి వనితామణితో
వనముల కేగిన ధర్మావతారుడు ||జగదభి||

లవకుశ:
కరమున ధనువు శరములు దాలిచి (3) 
ఇరువది చేతులు దొరనే కూలిచి
సురలను గాచిన వీరాధి వీరుడు ||జగదభి||
జంట: 
ఆలూ మగలా అనురాగాలకు (2) 
పోలిక సీతారాములె యనగా (2) 
వెలసిన ఆదర్శ ప్రేమావతారుడు ||జగదభి||
సీత: 
నిరతము ధర్మము నెరపీ నిలిపీ (2) 
నరులకు సురులకు తరతరాలకూ
ఒరవడియైన వర యుగపురుషుడు ||జగదభి||

బృందము:  
ఇనకుల మణి సరితూగే తనయుడు
అన్నయు ప్రభువు లేనేలేడని ||ఇన||
జనులు భజించే పురుషోత్తముడు ||జగదభి||
జయ జయరామ్ జయ రఘురామ్

## సాహిత్య సౌరభాలు
శ్రీరాముని సకల గుణగణాలను వాల్మీకి, లవుడు, కుశుడు, సీతాదేవితో పాటు ఆశ్రమంలోను మునులందరు కొనియాడినట్లు సీనియర్ సముద్రాల ఈ పాటను చిత్రించారు. శ్రీరాముని ధర్మావతారునిగా, వీరాధివీరునిగా, ప్రేమావతారునిగా పేర్కొన్నారు. "ఇరువది చేతుల దొర" అని రావణాసురుని అచ్చమైన తెలుగులో సంబోధించారు. పాటలో "ర" ప్రాస రామనామ రామణీయకతను ధ్వనిస్తుంది. కానడ రాగంలో దీనిని కమనీయంగా స్వరపరచారు.

## ఇవి కూడా చూడండి
* రామకథను వినరయ్యా

## మూలాలు

## బయటి లింకులు
* జగదభి రాముడు శ్రీరాముడే, రఘుకుల సోముడు ఆ రాముడే పాట యూ ట్యూబ్ లో వీడియో.

వర్గం:సముద్రాల రాఘవాచార్య రచించిన పాటలు
వర్గం:తెలుగు సినిమా పాటలు
పలుకే బంగారమాయెనా

**పలుకే బంగారమాయెనా** ఒక ప్రాముఖ్యం చెందిన కీర్తన. దీనిని భక్త రామదాసు రచించారు.

ఈ కీర్తనను నటభైరవి జన్యమైన ఆనందభైరవి రాగం, ఆదితాళం లో గానం చేస్తారు.

## కీర్తన
ప: పలుకే బంగారమాయెనా కోదండపాణి || పలుకే ||

చ 1: పలుకే బంగారమాయె పిలిచిన పలుకవేమి

కలలో నీ నామస్మరణ మరువ చక్కని తండ్రి || పలుకే ||

చ 2: ఇరువుగ ఇసుకలోన పొరలిన యుడుత భక్తికి

కరుణించి బ్రోచితివని నెర నమ్మితిని తండ్రి || పలుకే ||

చ 3: రాతి నాతిగజేసి భూతలమందున ప్ర

ఖ్యాతి జెందితివని ప్రీతితో నమ్మితి తండ్రి || పలుకే ||

.........................................................

..........................................................

## భారతీయ సంస్కృతి
* అందాల రాముడు (1973) సినిమా కోసం ఈ కీర్తనను మంగళంపల్లి బాలమురళీకృష్ణ గానం చేశారు.
* శంకరాభరణం (1979) సినిమా కోసం కె.వి.మహదేవన్ స్వరకల్పనలో వాణీ జయరాం గానం.
* శ్రీరామదాసు (సినిమా) (2006) కోసం కె.ఎస్.చిత్ర, ఎం.ఎం.కీరవాణి గానం.

## పూర్తి పాఠం
* వికీసోర్స్ లో పలుకే బంగారమాయెనా పూర్తి కీర్తన.

## మూలాలు

వర్గం:రామదాసు కీర్తనలు
మీథేన్

మిథేన్, మీథేను, మెతేన్, మెతేను అన్న పేర్లు అన్నీ ఒకే పదార్థాన్ని సూచిస్తాయి. తెలుగు వర్ణక్రమంలో నిర్దిష్టత లేదు.

**మిథేన్**  వాయువు రసాయన ఫార్ములా CH4. ఇది  alkane జాతిది. ఇది సహజ వాయువు యొక్క ప్రధాన భాగం. ఆక్సిజన్ సమక్షంలో మీథేన్ దహనం అయి కార్బన్ డయాక్సైడ్ ని, నీటి ని ఉత్పత్తి చేస్తుంది. 

## లక్షణాలు

మీథేన్ యొక్క సాపేక్ష సమృద్ధి దానిని ఒక ఆకర్షణీయమైన ఇంధనంగా చేస్తుంది. అయితే, దాన్ని సాధారణ ఉష్ణోగ్రత, పీడనం వద్ద దాని మూలం నుండి రవాణాకు కష్టం. ఇది సాధారణంగా దాని ద్రవీకృత రూపంలో దాని సహజ వాయువు రూపంలో పైప్లైన్, లేదా LNG క్యారియర్లచే సమూహ రవాణా అవుతుంది; కొన్ని దేశాలు ట్రక్ ద్వారా రవాణా చెస్తారు.
మిథేన్ వాయువు వాల్యూమ్ ద్వారా 87%, సహజ వాయువు ప్రధాన భాగం. గది ఉష్ణోగ్రత వద్ద, ప్రామాణిక పీడనం వద్ద, మీథేన్ ఒక రంగు, వాసన లేని వాయువు. ఒక వాయువు గా మాత్రమే గాలి లో సాంద్రతలు (5-15%) ఒక సంకుచిత పరిధిలో మండగల ఉంది. అధిక పీడన (సాధారణంగా 4-5 వాతావరణం) లోబడి తప్ప ద్రవ మీథేన్ కాల్చడం చేయదు.
## మూలాలు

## బయటి లింకులు

*Methane at *[[The Periodic Table of Videos]]* (University of Nottingham)
*Methane thermodynamics
*International Chemical Safety Card 0291
*Methane Hydrates
*Safety data for methane
*Catalytic conversion of methane to more useful chemicals and fuels
*CDC – Handbook for Methane Control in Mining

వర్గం:వాయువులు
వర్గం:శిలాజ ఇంధనాలు
వర్గం:కర్బన సమ్మేళనాలు
వర్గం:ఇంధన వాయువులు
క్షీరాబ్ధి కన్యకకు శ్రీమహాలక్ష్మికిని

**క్షీరాబ్ధి కన్యకకు శ్రీమహాలక్ష్మికి** అనేది ఒక ప్రసిద్ధిచెందిన కీర్తన.

దీనిని కర్ణాటక వాగ్గేయకారుడైన అన్నమాచార్యులు రచించారు. ఈ కీర్తనలో అన్నమయ్య శ్రీ వేంకటేశ్వరుని పట్టపురాణైన అలమేలు మంగకు నీరాజనం అనగా హారతి ఇస్తూ కీర్తిస్తాడు.

ఈ కీర్తనను శంకరాభరణం జన్యమైన కురింజి రాగం, ఖండచాపు తాళంలో గానం చేస్తారు.

## కీర్తన
క్షీరాబ్ధి కన్యకకు శ్రీమహాలక్ష్మికిని - నీరజాలయమునకు నీరాజనం

జలజాక్షి మోమునకు జక్కవ కుచంబులకు - నెలకొన్న కప్పురపు నీరాజనం

అలివేణి తురుమునకు హస్త కమలంబులకు - నిలువు మాణిక్యముల నీరాజనం

పగటు శ్రీ వేంకటేశుని పట్టపు రాణియై - నెగడు సతి కళలకును నీరాజనం

జగతి అలమేలు మంగ చక్కదనముల కెల్ల - నిగుడు నిజ శోభనపు నీరాజనం

చరణ కిసలయములకు సఖియంభోరులకు - నిరతము ముట్టెల నీరాజనం

అరిడి జఘనంబునకు అతివ నిజనాభికి - నిరతి ననవర్ణ నీరాజనం

## భారతీయ సంస్కృతి
* ఎమ్.ఎస్. సుబ్బలక్ష్మి ఈ కీర్తనను శుద్ధమైన కర్ణాటక సంగీతంలో గానం చేశారు.

## పూర్తి పాఠం
* వికీసోర్స్లో క్షీరాబ్ధి కన్యకకు శ్రీమహాలక్ష్మికిని పూర్తి కీర్తన.

## మూలాలు

వర్గం:అన్నమాచార్య కీర్తనలు
నీ నామమే మాకు నిధియు నిధానము

**నీ నామమే మాకు నిధియు నిధానము** అనేది అన్నమాచార్యులు రచించిన కీర్తన.

## కీర్తన
నీ నామమే మాకు నిధియు నిధానము

నీ నామమే ఆత్మ నిధానాంజనము

నమో నమో కేశవ నమో నారాయణ - నమో నమో మాధవ నమో గోవింద

నమో నమో విష్ణు నమో మధుసూదన - నమో త్రివిక్రమ నమో వామనా

నమో నమో శ్రీధర నమో హృషీకేశ - నమో పద్మనాభ నమో దామోదర

నమో సంకర్షణ నమో వాసుదేవ - నమో ప్రద్యుమ్న తే నమో యనిరుద్ధా

నమో పురుషోత్తమ నమో యధోక్షజ - నమో నారసింహ నమోస్తు యచ్యుత

నమో జనార్దన నమోస్తు ఉపేంద్ర - నమో శ్రీ వేంకటేశ నమో శ్రీకృష్ణా

## వివరణ
ఈ సంకీర్తనలో అన్నమాచార్యులు విష్ణువును ఆత్మ అనే నిధిని దర్శించుటకు తోడ్పడే అంజనముగా పేర్కొంటాడు. దీని కోసం 24 లో 23 కేశవ నామాలు ప్రయోగించాడు. ఓం కేశవాయనమ: ఓం మాధవాయ నమ: అంటూ త్రికాలాల్లో, పూజాదికాల్లో చేసే ఆచమనంలో ఉపయోస్తూ వస్తున్న నామాలివి.

## భారతీయ సంస్కృతి
* ఎమ్.ఎస్.సుబ్బలక్ష్మి ఈ కీర్తనను సంగీతపరంగా గానం చేశారు.

## పూర్తి పాఠం
* వికీసోర్స్లో నీ నామమే మాకు నిధియు నిధానము పూర్తి కీర్తన.

## మూలాలు

వర్గం:అన్నమాచార్య కీర్తనలు
మరుగేలర ఓ రాఘవ (కీర్తన)

**మరుగేలర ? ఓ రాఘవ** అనేది ఒక సాంప్రదాయ కీర్తన. దీనిని కర్ణాటక వాగ్గేయకారుడైన త్యాగరాజ స్వామి రచించారు.

ఈ కీర్తన నటభైరవి జన్యమైన జయంతశ్రీ రాగం, దేశాదితాళం లో గానం చేస్తారు.

## కీర్తన
మరుగేలర ఓ రాఘవ

మరుగేల చరాచర రూప పరా -

త్పర సూర్య సుధాకర లోచన

## భారతీయ సంస్కృతి
* ఎం. ఎల్. వసంతకుమారి, మహారాజపురం సంతానం మొదలైన ఎందరో సంగీత విద్వాంసులు ఈ కీర్తనను శాస్త్రీయంగా గానం చేశారు.
* సప్తపది సినిమాలో ఈ కీర్తనను ఎస్.జానకి గానం చేశారు. దీనిని కె.వి.మహదేవన్ స్వరపరచారు. దర్శకులు కె.విశ్వనాథ్ ఈ పాటని భమిడిపాటి సవిత పై చిత్రీకరించారు.

## పూర్తి పాఠం
* వికీసోర్స్ లో మరుగేలర ఓ రాఘవ పూర్తి కీర్తన.

## మూలాలు

వర్గం:త్యాగరాజ కీర్తనలు
బి. ఏ. యస్. ప్రొడక్షన్స్

**బి. ఏ. యస్. ప్రొడక్షన్స్** ఒక సినీ నిర్మాణ సంస్థ. దీని అధిపతి బి. ఏ. సుబ్బారావు.

## నిర్మించిన చిత్రాలు
# పల్లెటూరి పిల్ల (1950) : రామారావు, అక్కినేని కలసి నటించిన మొదటి సినిమా ఇది. బి. ఎ.సుబ్బారావు దర్శకత్వంలో తెరకెక్కిన ఈ చిత్రానికి ,సంగీతం పి.ఆదినారాయణరావు సమకూర్చారు. తాపీ ధర్మారావు మాటలు, పాటలు రాసారు.
# రాజు-పేద (1954) :మార్క్ ట్వేయిన్ నవలాధారిత హాలీవుడ్ చిత్రం ది ప్రిన్స్ అండ్ పాపర్ (1937)ను అనుసరించి ఈ చిత్రం రూపొందించబడింది. ఈ చిత్రాన్ని 1957లో తమిళంలో **ఆందీ పిట్రాసెల్వమ్** పేరుతో  డబ్బింగ్ చేశారు. ఇదే చిత్రాన్ని హిందీలో  **[[:hi:राजा और रंक (1968 फ़िल्म)|రాజా అవుర్ రంక్‌]]**గా కోటయ్య ప్రత్యగాత్మ దర్శకత్వంలో ఎల్.వి.ప్రసాద్ 1968లో పునర్నిర్మించాడు.
# రాణి రత్నప్రభ (1955) : నందమూరి తారక రామారావు, అంజలీదేవి ప్రధాన తారాగణంగా విడుదలైన ఈ సినిమాకు సాలూరి రాజేశ్వరరావు సంగీతాన్నందించాడు.
# చెంచులక్ష్మి (1958) : ఈ సినిమాలో మొదటి భాగంలో ప్రహ్లాదుని కథను, రెండవ భాగంలో చెంచులక్ష్మి కథను చూపారు. మొదటి భానుమతిని ఎంపిక చేశారు. తరువాత ఆ పాత్రకు అంజలీదేవిని తీసుకొన్నారు. ఈ సినిమా విడుదలైనపుడు విష్ణువు గెటప్‌లో ఉన్న అక్కినేని నాగేశ్వరరావు కాలెండర్లను థియేటర్ల వద్ద అమ్మారు. ఈ సినిమాలో పాటలు జనప్రియమయ్యాయి.
# మైరావణ (1964 సినిమా) : ఈ చిత్రం లో కాంతారావు ,కృష్ణకుమారి నటించగా, సంగీతం సాలూరి రాజేశ్వరరావు అందించారు.
# భీష్మ (1962) :ఇది 1962లో విడుదలైన తెలుగు పౌరాణిక చిత్రం. ఎన్.టి.అర్ భీష్మునిగా నటించారు.
# మోహినీ భస్మాసుర (1966)

## మూలాలు

## బయటి లింకులు
* ఐ.ఎమ్.డి.బి.లో బి.ఎ.యస్. ప్రొడక్షన్స్ పేజీ.

వర్గం:సినీ నిర్మాణ సంస్థలు
గరికపాటి నరహరి శాస్త్రి

**గరికపాటి నరహరి శాస్త్రి** ఒక భారతీయ రసాయన శాస్త్రవేత్త. ఆయన రసాయన శాస్త్రంలో ఉస్మానియా విశ్వవిద్యాలయము నుంచి ఎమ్. ఎస్సి. చేసి, హైదరాబాదు విశ్వవిద్యాలయము నుంచి డాక్టరేట్ పట్టా అందుకున్నాడు. ప్రస్తుతం ఇండియన్ ఇన్స్టిట్యూట్ ఆఫ్ కెమికల్ టెక్నాలజిలో పనిచేస్తున్నాడు.

2011 లో రసాయన శాస్త్రంలో ఆయనకు కృషికి ప్రతిష్టాత్మకమైన శాంతి స్వరూప్ భట్నాగర్ పురస్కారాన్ని అందుకున్నారు.

## పురస్కారాలు

* శాంతి స్వరూప్ భట్నాగర్ పురస్కారం 2011 రసాయన శాస్త్రం.
* బి.ఎం. బిర్లా శాస్త్రవేత్తల పురస్కారం 2001 రసాయన శాస్త్రం 
* అలెక్సాన్డర్ వాన్ హంబోల్డ్ (The Alexander von Humboldt) ఫెలోషిప్, 
* స్వర్ణజయంతి ఫెలోషిప్ 2005,
* నేషనల్ బయో సైన్సు పురస్కారం 2009
* CRSI పతకం 2010

## మూలాలు

## ఇతర లింకులు
* నరహరి శాస్త్రి గారి ఫ్రొఫైలు

వర్గం:1966 జననాలు
వర్గం:శాంతిస్వరూప్ భట్నాగర్ అవార్డు గ్రహీతలు
వర్గం:భారతీయ శాస్త్రవేత్తలు
వర్గం:తెలుగువారిలో శాస్త్రవేత్తలు
వర్గం:రసాయన శాస్త్రవేత్తలు
వర్గం:జీవిస్తున్న ప్రజలు
వర్గం:జన్మస్థలం తెలియని వ్యక్తులు
7th సెన్స్

**7th సెన్స్** సూర్య నటించి ఎ. ఆర్. మురుగ దాస్ దర్శకత్వం లో విడుదలైన తమిళం నుండి డబ్బింగ్ చెయ్యబడ్డ ఒక తెలుగు వైజ్ఞానిక కల్పన చలన చిత్రం.

## నటీనటులు
* సూర్య
* శ్రుతి హాసన్
* జానీ ట్రి గుయేన్
* అభినయ
* గిన్నిస్ పక్రు
* అశ్విన్ కాకుమాను
* దన్యా బాలకృష్ణ
* మిషా ఘోషల్

"వివరాలు"
* సూర్య ఈ చిత్రం లో బోధిధర్మ (బౌద్ధ సన్యాసి,) సర్కస్ ఆర్టిస్ట్ గా రెండు పాత్రలు పోషిస్తున్నారు.
* హాలీవుడ్ నటుడు జానీ ట్రి గుయేన్ ఈ సినిమా లో డాంగ్ లీ పాత్రలొ పోషిస్తున్నారు.
*సూర్య ఈ సినిమాలో కనబరిచిన నటనకు ప్రముఖనటులు ఇలా స్పందించారు.రజినికాంత్ చూసి సూర్య నటన అద్భుతం అని అన్నారు, 
*సూర్య గొప్ప నటుడని కమల్ హసన్ అన్నారు. 
*సౌత్ ఇండియాలొ కమల్ హసన్ ,రజినికాంత్ తర్వాత సూర్యనే అని రజమౌలి అన్నారు. 
*ఈ సినిమ అస్కారులోకి నామినేట్ అవ్వడం సంతొషంగా ఉంది అని మురుగదాస్ అన్నారు. 
*చైనలో 50డెస్ ఆడిన మొట్టమొదటి తమిల్ చిత్రం ఇది. 
* ఈ చిత్రం లో ఒక 10-నిమిషం సన్నివేశం కోసం 10 కోట్లు ఖర్చు పెట్టారు.
* కన్నడ నటుడు అవినాష్ సూర్య కు తండ్రి పాత్రలొ నటించారు.

## మూలాలు


వర్గం:తమిళ అనువాద సినిమాలు
మిధున్ చక్రవర్తి

**మిధున్ చక్రవర్తి** ప్రముఖ హిందీ నటుడు, ఇతను జన్మతహ బెంగాలీ అయినప్పటికీ హిందీ చిత్రాలలో రాణించాడు. డిస్కో డాన్సర్ చిత్రం ద్వారా ఖ్యాతి పొందాడు. పలు పురస్కారాలు కూడా పొందాడు.

మిధున్ చక్రవర్తికి 2024 జనవరి 25న కేంద్ర ప్రభుత్వం పద్మ భూషణ్‌ అవార్డును ప్రకటించింది. 

మిథున్‌ చక్రవర్తి సినీ రంగంలో చేసిన సేవలను గుర్తించిన కేంద్రం 2024 సెప్టెంబరు 30న దాదా సాహెబ్‌ ఫాల్కే అవార్డుకు ఎంపిక చేసింది.

## సినిమాలు
* కాల్‌పురుష్ (బెంగాలీ)
* ది బెంగాల్ ఫైల్స్ (2025)
* హౌస్‌ఫుల్ 2

## పురస్కారాలు
;భారత జాతీయ చలనచిత్ర పురస్కారాలు

**గెలిచినవి**
* 24వ జాతీయ చలనచిత్ర పురస్కారాలు (1976) - భారత జాతీయ చలనచిత్ర పురస్కారాలు - ఉత్తమ నటుడు - *[[మృగయా]]*
* 40వ జాతీయ చలనచిత్ర పురస్కారాలు (1992) - భారత జాతీయ చలనచిత్ర పురస్కారాలు - ఉత్తమ నటుడు - *[[తహదేర్ కథ]]*
* 43వ జాతీయ చలనచిత్ర పురస్కారాలు (1995) - భారత జాతీయ చలనచిత్ర పురస్కారాలు - ఉత్తమ సహాయ నటుడు - *[[:en:Swami_Vivekananda_(1998_film)|స్వామి వివేకానంద]]* 

## ఇవి కూడా చూడండి
ది డాన్ (1995 సినిమా)

ఫిర్ కభీ

## మూలాలు

## బయటి లంకెలు
*
*ఇతను నర్తించిన పాట! 

వర్గం:1950 జననాలు
వర్గం:హిందీ సినిమా నటులు
వర్గం:జీవిస్తున్న ప్రజలు
వర్గం:భారత జాతీయ చలనచిత్ర పురస్కార విజేతలు
వర్గం:బెంగాలీ నటులు
వర్గం:రాజ్యసభ సభ్యులు
అనిల్ మల్నాడ్

**జి. ఆర్. అనిల్ మల్నాడ్** (1957 అక్టోబరు 12 - 2018 మార్చి 19) భారతీయ సినిమా ఎడిటర్. తెలుగు, తమిళ, ఒడియా, తదితర భాషల సినిమా రంగాల్లో 200 పైచిలుకు సినిమాలుక ఎడిటర్‌గా పనిచేశాడు. సితార సినిమా ఎడిటింగ్‌కు గాను 1984 జాతీయ చలనచిత్ర పురస్కారాల్లో ఉత్తమ ఎడిటర్‌గా పురస్కారం అందుకున్నాడు.

## జీవిత చరిత్ర
అనిల్ మల్నాడ్ అసలు పేరు జి.ఆర్.దత్తాత్రేయ. కర్ణాటకలోని మల్నాడ్ ప్రాంతంలో జన్మించాడు.

సినిమాటోగ్రఫీ కోర్సు నేర్చుకుందామనే ఆలోచనతో చెన్నై చేరుకున్న అనిల్‌కు ఆ కోర్సులో సీటు దొరకకపోవడంతో దర్శకత్వ విభాగంలో పనిచేయడానికి ప్రయత్నాలు చేశాడు. 1971లో బాపు దర్శకత్వం వహించిన సంపూర్ణ రామాయణం సినిమాకు సహాయ దర్శకుడిగా తన సినిమా కెరీర్ ప్రారంభించాడు. దర్శకత్వ విభాగంతో పాటు ఎడిటింగ్‌పైనా శ్రద్ధ పెట్టి నేర్చుకున్నాడు. అనిల్ పనితీరు నచ్చడంతో బాపు తన వంశవృక్షం (1980) సినిమాతో ఎడిటర్‌గా పనిచేసేందుకు తొలి అవకాశం ఇచ్చాడు. ఆపై తెలుగు, తమిళ, ఒడియా, హిందీ వంటి 9 భాషల్లో 200 పైచిలుకు సినిమాలకు ఎడిటింగ్ చేశాడు. ఇన్ని భాషల్లో ఎడిటర్‌గా పనిచేసిన అతికొద్దిమందిలో ఒకరిగా పేరొందాడు. బాపు దర్శకత్వంలోనే 22 సినిమాలకు ఎడిటర్‌గా పనిచేశాడు. ఆ తర్వాత వంశీ సినిమా సితారతో ప్రారంభించి అతని సినిమాలకూ వరుసగా ఎడిటింగ్ చేయసాగాడు. గీతా కృష్ణ, కె. రాఘవేంద్రరావు వంటి ఇతర దర్శకులకు కూడా పనిచేశాడు.

1984లో సితార సినిమా ఎడిటింగ్‌కు గాను జాతీయ చలనచిత్ర పురస్కారాల్లో ఉత్తమ ఎడిటర్‌గా పురస్కారం అందుకున్నాడు. పలు నంది అవార్డులూ అందుకున్నాడు. లేడీస్ టైలర్ సినిమాని కన్నడలో డబ్బింగ్ చేసి విడుదల చేశాడు. సినిమా ఫ్లాప్‌ అయింది. దత్తాత్రేయ అన్న పేరు చెన్నైలోని తమిళ సినిమా పరిశ్రమలో ఎవరికీ సరిగా తన పేరు ఉచ్చరించకలేక పోవడంతో అనిల్ అన్న పేరు ఖాయం చేసుకున్నాడు, వెనుక తన ఊరి పేరైన మల్నాడ్ చేర్చుకున్నాడు.

అనిల్ మల్నాడ్ తన కుటుంబంతో చెన్నైలోని క్రోమ్‌పేటలో జీవించాడు. 2018 మార్చి 19న చెన్నైలోని ప్రైవేటు ఆసుపత్రిలో గుండెపోటుతో మరణించాడు.

## సంక్షిప్త ఫిల్మోగ్రఫీ

* వంశవృక్షం (1980)
* మంత్రి గారి వియ్యంకుడు (1983)
* సితార (1984)
* ప్రేమించు పెళ్ళాడు (1985)
* అన్వేషణ (1985)
* ఆలాపన (1985)
* లేడీస్ టైలర్ (1986)
* సంకీర్తన (1987)
* లాయర్ సుహాసిని (1987)
* మహర్షి (సినిమా) (1988)
* శ్రీ కనక మహాలక్ష్మి రికార్డింగ్ డాన్స్ ట్రూప్ (1988)
* అమ్మాయి మనసు (1989)
* ఊరంతా గోలంట (1989)
* చెట్టుకింద ప్లీడరు (1989)
* స్వరకల్పన (1989)
* గోపాలరావు గారి అబ్బాయి (1989)
* పెళ్ళి పుస్తకం (1991)
* అలెగ్జాండర్ (1992)
* ప్రేమశిఖరం (1992)
* కలియుగం (1993)
* అడవిదొర (1995)
* తారక రాముడు (1997)
* షో (2002)

*

## బయటి లింకులు
* ఐ.ఎమ్.డి.బి.లో అనిల్ మల్నాడ్ పేజీ.

## మూలాలు


వర్గం:తెలుగు సినిమా ఎడిటర్లు
వర్గం:1957 జననాలు
వర్గం:2018 మరణాలు
హిమేశ్ రేషమ్మియా

**హిమేశ్ రేషమ్మియా** ప్రముఖ భారత సినీ సంగీత దర్శకుడు, గాయకుడు, నటుడు. ఇతను పలు విజయవంతమైన చిత్రాలకు సంగీతాన్ని అందించాడు. తెలుగులో దశావతారం చిత్రానికి సంగీతాన్ని అందించాడు. ఎక్కువగా సల్మాన్ ఖాన్ చిత్రాలకు పనిచేస్తుంటాడు.
## ఇతను సంగీతాన్నందించిన కొన్ని విజయవంతమైన ఆల్బమ్స్

## ఫిల్మోగ్రఫీ
### నిర్మాత గా

### గేయ రచయిత గా

## ఇతను సంగీతాన్నందించిన కొన్ని విజయవంతమైన చిత్రాలు
*ఆషిక్ బనాయా అప్నే (2005)
*ఇక్బాల్ (2005)
*ఐత్రాజ్ (2004)
*తేరేనామ్ (2003) 

## బయటి లంకెలు
*

వర్గం:1973 జననాలు
వర్గం:బాలీవుడ్
వర్గం:జీవిస్తున్న ప్రజలు
వర్గం:హిందీ సినిమా నటులు
వర్గం:హిందీ సినిమా దర్శకులు
వర్గం:హిందీ సినిమా నేపథ్యగాయకులు
వనకన్య వండర్ వీరుడు

**వనకన్య వండర్ వీరుడు** 2011 తెలుగు చిత్రం. ఆర్తి అగర్వాల్, కృష్ణ భగవాన్,నటించిన ఈ చిత్రానికి శివ నాగు దర్శకుడు.సంగీతం రాజ్ కిరణ్ అందించారు.  

## తారాగణం

* ఆర్తి అగర్వాల్ 
* మెగా సుప్రీమ్ 
* గిరిబాబు 
* సుమన్ శెట్టి 
* అన్నపూర్ణ 
* శివాని 
* శ్రీలక్ష్మీ 
* జీవా 
* గుండు హనుమంతరావు 
* జయవాణి 
* ప్రసన్న కుమార్ 
* పృథ్వి 
* అన్సారి 
* నర్సింగ్ యాదవ్ 
* అమన్ 
* శివశంకర్ రావు(నూతన పరిచయం). 

## సాంకేతిక వర్గం

* స్క్రీన్ ప్లే, దర్శకత్వం: శివనాగు 
* కధ: శివనాగు 
* సంగీతం: రాజ్ కిరణ్ 
* మాటలు: జి.వి అమరేశ్వరరావు 
* డైరెక్టర్ ఆఫ్ ఫోటోగ్రఫి: విజయకుమార్ . పి.
* ఆర్ట్: నాగు 
* కొరియోగ్రఫీ: బ్రదర్ ఆనంద్- కస్తూరి వేణు 
* ఎడిటింగ్: బి.రాజేష్ 
* స్టంట్: స్టంట్ స్టాలిన్ 
* సౌండ్ ఇంజనీర్: గుర్రం భరత్ 
* కో డైరెక్టర్: వి.వి.వి.సత్యనారాయణ 
* సహ నిర్మాత: ఎస్.కె. సయ్యద్ అల్లాభక్ష్ 
* నిర్మాత: జాలాది- శివశంకర్ చౌదరి 
* నిర్మాణ సంస్థ: శ్రీ రాఘవేంద్ర ఫిలింస్ 
* విడుదల:2011. 

## పాటల జాబితా

* ఎక్కడఉన్నా ఏం చేస్తున్నా నిత్యం నీ ధ్యాసే-
* కాశ్మీర్  నుండి కన్యాకుమారి మధ్యన ఎన్నో వండర్స్-
* ఘుమ ఘుమ పూలన్నీ నాతో గుసగుస మంటుంటే -
* చిచ్చర పిడుగే వండర్ వీడు-
* ఫ్రంట్ చూస్తే తూ. గో.జిల్లా బ్యాక్ చూస్తే ప.గో.జిల్లా-

## మూలాలు

## బయటి లంకెలు
*చిత్ర వివరాలు
*చిత్ర పాటలు 
*చిత్ర మాలిక]
వర్గం:2011 తెలుగు సినిమాలు
అశ్వరాజ్ పిక్చర్స్

thumb|అశ్వరాజ్ పిక్చర్స్ పతాకంపై నిర్మించిన అన్నదాత సినిమా పోస్టరు
**అశ్వరాజ్ పిక్చర్స్** ఒక సినీ నిర్మాణ సంస్థ. దీనిని కె.గోపాలరావు స్థాపించాడు. 

## నిర్మించిన సినిమాలు
# అన్నదాత :  1954 డిసెంబరు 17న విడుదలైంది. వేదాంతం రాఘవయ్య దర్శకత్వం వహించిన ఈ సినిమాలో అక్కినేని నాగేశ్వరరావు, అంజలీదేవిలు నటించారు.
# వినాయక చవితి (1957) సముద్రాల రాఘవాచార్య (రచయిత) దర్శకత్వం వహించిన మూడు చిత్రాలలో ఒకటి.
#దీపావళి (1960) నిర్మాత  కె. గోపాలరావు, రజనీకాంత్‌ దర్శకత్వంలో భారీ తారాగణంతో ‘దీపావళి’ సినిమా నిర్మించారు.
# శ్రీ సత్యనారాయణ మహత్మ్యం (1964) పి.సత్యనారాయణ నిర్మించిన ఈ సినిమాకు ఎస్.రజనీకాంత్ దర్శకత్వం వహించాడు. నందమూరి తారక రామారావు, టి.కృష్ణముమారి లు ప్రధాన తారాగణంగా నటించగా ఘంటసాల వెంకటేశ్వరరావు సంగీతాన్నందించాడు.

## మూలాలు

వర్గం:సినీ నిర్మాణ సంస్థలు
యస్. వి. యస్. రామారావు

**యస్.వి.యస్. రామారావు** తెలుగు సినిమా రంగంలో ప్రముఖ కళా దర్శకుడు. 
## విశేషాలు
ఇతని పూర్తి పేరు శీలంశెట్టి వెంకట శ్రీరామారావు.  ఇతడు బందరు లోని జాతీయ కళాశాలలో చదువుకున్నాడు.  ఇతడు మంచి పెయింటర్. ఇతడు వేసిన చిత్రాలలో 'లంబాడీ కన్య' అనే వర్ణచిత్రం ఎన్నదగినది. ఇతడు ఎన్నో ఆర్ట్ ఎగ్జిబిషన్‌లలో తన చిత్రాలను ప్రదర్శించి అనేక బహుమతులు అందుకున్నాడు. 1934లో ఇతడు వేసిన ఒక పెయింటింగ్‌కు "గ్రిగ్ మెమోరియల్ మెడల్" లభించింది. ఈ బహుమతిని పుచ్చుకున్న మొట్టమొదటి భారతీయుడు ఇతడే. ఇతడు ఫ్రీ స్టయిల్ పెయింటింగులో సిద్ధహస్తుడు. ఇతనికి ఆధునిక చిత్రకళ పట్ల కొంత అయిష్టం ఉండేది. బందరుకే చెందిన పి.వి.దాసు ఇతడిని సినిమా పరిశ్రమకు పరిచయం చేశాడు. పి.వి.దాసు తన వేల్స్ పిక్చర్స్ స్టూడియోలో ఇతడిని కళా దర్శకత్వ శాఖలో చేర్చుకున్నాడు. ఇతడు కళాదర్శకత్వం వహించిన తొలి సినిమా శ్రీకృష్ణ లీలలు. ఇతనికి గొప్ప పేరు తెచ్చిపెట్టిన చిత్రం 1960లో విడుదలైన శ్రీ వెంకటేశ్వర మహత్యం. ఈ చిత్రానికి సెట్సు, కాస్ట్యూములు తయారు చేయడంలో ప్రతిభ చూపించాడు. స్టుడియోలో వెంకటేశ్వరుని విగ్రహానికి నిజమైన విగ్రహంలోని నగల్లాంటి నగలను తయారు చేయడానికి చాలా శ్రమించాడు. ఫలితంగా ఆ చిత్రం చూసినవాళ్లవ్వరూ అది స్టూడియో విగ్రహమని నమ్మలేదు. బాలరాజు సినిమాలో హీరో పాత్రకు ఇతడు సృష్టించిన 'మీసం' స్టయిలు ఎంతో మందికి నచ్చింది. ఆ రోజుల్లో చాలామంది ఈ మీసాన్ని అనుకరించారు. ఇతడు నిర్మాతగా కూడా మారి రెండు చిత్రాలను నిర్మించాడు. 1970లో ఇతడు మరణించాడు.

## చిత్ర సమాహారం
### కళాదర్శకుడిగా
# 1935 : శ్రీకృష్ణ లీలలు
# 1936 : ద్రౌపదీ వస్త్రాపహరణం
# 1938 : గృహలక్ష్మి
# 1938 : మాలపిల్ల
# 1939 : రైతుబిడ్డ
# 1939 : వందేమాతరం
# 1942 : సీతారామ జననం
# 1946 : బాలరాజు
# 1946 : ముగ్గురు మరాటీలు
# 1947 : మాయలోకం
# 1947 : యోగివేమన
# 1948 : బాలరాజు
# 1950 : స్వప్న సుందరి
# 1952 : చిన్న కోడలు
# 1952 : ధర్మదేవత
# 1957 : వినాయకచవితి
# 1957 : సారంగధర
# 1960 : దీపావళి 
# 1960 : శ్రీ వెంకటేశ్వర మహాత్మ్యం
### దర్శకుడిగా, నిర్మాతగా
# 1942 : బాలనాగమ్మ
# 1952 : చిన్నమ్మ కథ
## మూలాలు

## బయటి లింకులు
* 

వర్గం:1913 జననాలు
[వర్గం:[తెలుగు సినిమా కళా దర్శకులు]]
వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:కృష్ణా జిల్లా సినిమా కళా దర్శకులు
వర్గం:1970 మరణాలు
వర్గం:కృష్ణా జిల్లా సినిమా నిర్మాతలు
వర్గం:కృష్ణా జిల్లా సినిమా దర్శకులు
వర్గం:కృష్ణా జిల్లా చిత్రకారులు
సామజ వర గమన (కీర్తన)

thumb|234x234px|సంగీత సద్గురు త్యాగ రాజ స్వామి
**సామజ వర గమన** ఒక ప్రాచుర్యం పొందిన కీర్తన. దీనిని కర్ణాటక సంగీతకారుడైన త్యాగరాజ స్వామి రచించారు.

ఈ కీర్తనను నటభైరవి జన్యమైన హిందోళ రాగం, ఆదితాళం లో గానం చేస్తారు.

## కీర్తన
;పల్లవి :
సామజ వర గమన ! సాధు హృత్సార సాబ్జపాల ! కాలాతీత ! విఖ్యాత !

;అనుపల్లవి :
సామని గమజ సుధామయ గాన విచక్షణ ! గుణశీల ! దయాలవాల ! మాంపాలయ;

## భారతీయ సంస్కృతి
* శంకరాభరణం (1979) సినిమాలో ఈ కీర్తనను వేటూరి సుందరరామమూర్తి పల్లవి, అనుపల్లవి లను అలాగే ఉంచి చరణాన్ని సందర్భాని కనుగుణం మార్చి రచించారు. దీనిని కె.విశ్వనాథ్ పెళ్ళిచూపుల పాటగా రాజ్యలక్ష్మి, చంద్రమోహన్ మీద చిత్రీకరించారు.

## పూర్తి పాఠం
* వికీసోర్స్ లో సామజ వర గమన పూర్తి కీర్తన.

## మూలాలు

వర్గం:త్యాగరాజ కీర్తనలు
నగుమోము గనలేని (కీర్తన)

**నగుమోము గనలేని** అనేది ఒక ప్రాచుర్యం పొందిన కీర్తన. దీనిని తెలుగు వాగ్గేయకారుడైన త్యాగరాజ స్వామి రచించారు.

ఈ కీర్తన ఖరహరప్రియ జన్యమైన ఆభేరి రాగం, ఆదితాళం లో గానం చేస్తారు.

త్యాగరాజు ఈ అభేరి రాగంలో ఈ కీర్తన ఒక్కటి మాత్రమే వ్రాశాడు. ఆయనగారి శిష్యుడు తంజావూరు రామారావు. ఆయన నందరూ చిన్న త్యాగరాజు అంటూ ఉండేవారు. అతడు గురువుగారూ! ఈ రాగంలో మరొక కీర్తన వ్రాయండి అని అడిగితే త్యాగరాజు చిరు నవ్వు నవ్వి అభేరి సంపూర్ణ స్వరూప ప్రదర్శనకు ఈ ఒక్క కీర్తన చాలు నాయనా అన్నారు.

## కీర్తన
;పల్లవి :
నగు మోము గన లేని నా జాలిఁ దెలిసి

నన్ను బ్రోవగ రాద ? శ్రీ రఘువర ! నీ  | |  నగు మోము  | |

;అనుపల్లవి :
నగరాజధర ! నీదు పరివారు లెల్ల -

ఒగి బోధన జేసెడువారలు గారె ? యిటు లుండుదురే ? నీ

## భారతీయ సంస్కృతి
* మంగళంపల్లి బాలమురళీకృష్ణ ఈ కీర్తనను రాగ తాళాల మేళవంగా "త్యాగరాజ కృతులు" ఆల్బబ్ కోసం సుదీర్ఘంగా గానం చేశాడు.
* ఈ కీర్తనను చక్రపాణి (1954) సినిమా కోసం భానుమతి రామకృష్ణ గానం చేసి నటించింది.
* ఇదే పాటను అల్లుడుగారు (1990) సినిమాలో జేసుదాసు, పూర్ణచందర్ గానం చేశారు.

## పూర్తి పాఠం
* వికీసోర్స్ లో నగుమోము గనలేని పూర్తి కీర్తన.

## మూలాలు

వర్గం:త్యాగరాజ కీర్తనలు
నీతిమతి రాగము

**నీతిమతి రాగము** కర్ణాటక సంగీతం లో 60వ మేళకర్త రాగము. ముత్తుస్వామి దీక్షితులు పద్ధతిలో దీనిని *నిషాధం* అంటారు.

## రాగ లక్షణాలు

* ఆరోహణ: స రి గ మ ప ధ ని స
::::        S R2 G2 M2 P D3 N3 S

* అవరోహణ: స ని ధ ప మ గ రి స 
::::         S N3 D3 P M2 G2 R2 S

ఈ రాగంలోని స్వరాలు : *చతుశ్రుతి రిషభం, సాధారణ గాంధారం, ప్రతి మధ్యమం, షట్స్రుతి ధైవతం*, *కాకళి నిషాధం*. ఇది ఒక సంపూర్ణ రాగం. ఇది 24వ మేళకర్త రాగమైన వరుణప్రియ రాగము నకు ప్రతి మధ్యమ సమానం.

## ఉదాహరణలు
ఈ రాగంలోని కొన్ని రచనలు:
* వాచామగోచర - త్యాగరాజ స్వామి 
* స్మరణం - మంగళంపల్లి బాలమురళీకృష్ణ

## జన్య రాగాలు
ఈ రాగానికి కొన్ని జన్యరాగాలు ఉన్నాయి. వానిలో హంసనాదం ప్రసిద్ధిచెందినది.

### హంసనాద రాగం
* బంటు రీతి కొలువు - త్యాగరాజ కీర్తన.

## మూలాలు

వర్గం:మేళకర్త రాగాలు
బంటు రీతి కొలువు (కీర్తన)

**బంటు రీతి కొలువు** అనేది కర్ణాటక సంగీత వాగ్గేయకారుడైన త్యాగరాజ స్వామి రచించిన కీర్తన.  ఈ కీర్తనను  నీతిమతి రాగం జన్యమైన హంసనాదం రాగం, ఆదితాళం లో గానం చేస్తారు.

## కీర్తన

;పల్లవి
బంటు రీతి కొలువు ఈయవయ్య రామా | (బంటు)
;అనుపల్లవి
తుంట వింటి వాని మొదలైన మదా- |
దుల గొట్టి నేల గూల జేయు నిజ || (బంటు)
;చరణం
రోమాంచ మను ఘన కంచుకము |
రామ భక్తుడను ముద్ర బిళ్ళయు ||
రామ నామ మను వర ఖడ్గ మివి |
రాజిల్లు నయ్య త్యాగరాజుని కే || (బంటు)


## అర్థం
ఈ కీర్తనలో త్యాగరాజు తనకు కామ, క్రోధ మదాదులను కొనగోటితో సంహరించగల బంటురీతి కొలువు (సైనికుడు వంటి ఉద్యోగం) ఇమ్మని రామున్ని ప్రార్ధిస్తూ రామ నామమనే ఖడ్గాన్ని, రామభక్తుడనే ముద్రబిళ్ళను, రోమాంచమనే ఘన కంచుకమ (రామనామం తలవగానే ఆనంద పారవశ్యం తో ఒంటిపై  నిక్కబొడుచుకొన్న వెంట్రుకలు అనే కవచం) ఇవ్వమని అడుగుతున్నాడు.

## భారతీయ సంస్కృతి
* ఎమ్.ఎస్.సుబ్బలక్ష్మి ఈ కీర్తనను చాలా సాంప్రదాయబద్ధంగా కచేరీలో గానం చేశారు.

## పూర్తి పాఠం
* వికీసోర్స్ లో బంటు రీతి కొలువు పూర్తి కీర్తన.

## మూలాలు

వర్గం:త్యాగరాజ కీర్తనలు
నిధి చాల సుఖమా

[alt=M. Balamuralikrishna 01.jpg|thumb|[మంగళంపల్లి బాలమురళీకృష్ణ ]]**నిధి చాల సుఖమా** అనేది ప్రాచుర్యం పొందిన కీర్తన. దీనిని తంజావూరు రాజుగారు త్యాగరాజునకు ధన, కనక, వస్తు, వాహనాది సంపదలు పంపించి రాజసభలకు ఆహ్వానించినప్పుడు త్యాగరాజు గారు ఆలపించిన కీర్తన.

ఈ కీర్తన మేచకళ్యాణి జన్యమైన కళ్యాణి రాగం, త్రిపుట తాళం లో గానం చేస్తారు. ఈ కీర్తనను 1981 లో విడుదలైన  త్యాగయ్య  సినిమాలో ఎస్.పి.బాలసుబ్రహ్మణ్యం గానం చేసాడు. 1946 లో విడుదలైన త్యాగయ్య లో చిత్తూరు నాగయ్య ఈ పాటను గానం చేసాడు.

## కీర్తన
;పల్లవి
నిధి చాల సుఖమా రాముని స

న్నిధి సేవ సుఖమా నిజముగ బల్కు మనసా

;అనుపల్లవి
దధి నవనీత క్షీరములు రుచో

దాశరథీ ధ్యానభజన సుధారసము రుచో

## భావం
ఓ మనసా! నిజాయితీగా చెప్పు. రాముని సన్నిధిలో పనిచేయుఘ సుఖము కానీ, భౌతిక సంపద లేదా ప్రభువు దర్శనం వలన వచ్చిన సంపద అసలు సుఖము కాదు. ఇది నిజము. దశరథ తనయుని ధ్యానించుట అమృత పానం వంటిది. పాలు, పెరుగు, నెయ్యి మొదలైన పదార్థాల సేవనం అసలు పనికిరావు.  తన ఇంద్రియాలను నియంత్రించిన వ్యక్తి అనుభవించే దైవిక ప్రశాంతత గంగాలో స్నానం చేసినంత పవిత్రంగా ఉంటుంది, అయితే శరీరానికి సంబంధించిన ఆనందాలలో మునిగి తేలుతూ ఉండటం  మురికి బావి  బురదలో పడటం వంటి అసహ్యకరమైనది. అహంకారం,  స్వీయ అహంకారంతో ఉబ్బిన స్వల్పకాలిక మర్త్యుడిని పొగడటం లేదా ప్రశంసించడం కంటే, శాశ్వతమైన దయగల ప్రభువు శ్రీరాముని మహిమను పాడటం ఆనందం యొక్క ఎత్తు కాదా?
## భారతీయ సంస్కృతి
* ఈ కీర్తనను మంగళంపల్లి బాలమురళీకృష్ణ మధురంగా గానం చేశారు.

## పూర్తి పాఠం
* వికీసోర్స్ లో నిధి చాల సుఖమా పూర్తి కీర్తన.

## మూలాలు

## బాహ్య లంకెలు

* త్యాగయ్య 1981 సినిమాలో నిధి చాల సుఖమా పాట
*త్యాగయ్య 1946 సినిమాలో చిత్తూరు నాగయ్య గానం చేసిన పాట వీడియో

వర్గం:త్యాగరాజ కీర్తనలు
కోరాడ మహాదేవ శాస్త్రి

**కోరాడ మహాదేవ శాస్త్రి** గారు భాషా శాస్త్రంలో పరిశోధకులు. 2011 కి గాను బ్రౌన్ పురస్కార గ్రహీత.

## జీవిత విశేషాలు
కోరాడ మహాదేవ శాస్త్రిగారు 1921లో బందరులో జన్మించారు . 1944లో చెన్నపట్టణంలోని ప్రెసిడెన్సీ కళాశాలలో చరిత్ర, ఆర్థిక శాస్త్రాల్లో ఉన్నత విద్యనభ్యసించారు. కొంతకాలం సంబంధిత రంగాల్లో పరిశోధన చేశారు. 1952లో కలకత్తా విశ్వవిద్యాలయం లోని భాషా శాస్త్రవేత్త సునీతి కుమార్ చటర్జీ మార్గదర్శకత్వంలో, సుకుమార్ సేన్, క్షితీష్ చంద్ర చటర్జీల శిష్యరికంలో కంపారిటివ్ ఫిలోలజీలో ప్రథమునిగా ఉత్తీర్ణుడై బంగారు పతకం పొందారు. ఆయన ఆర్థశాస్త్రం, కంపారిటివ్ ఫిలోలజీ, తెలుగు (లిట్) లలో మూడు పోస్టు గ్రాడ్యుయేట్ డిగ్రీలను చేశారు. 1961లో కలకత్తా విశ్వవిద్యాలయం నుండి డాక్టర్ సునీతి కుమార్ ఛటర్జీ మార్గదర్శకత్వంలో తెలుగు చారిత్రక వ్యాకరణంపై పరిశోధనచేశి డి.లిట్ పట్టాను పొందారు. అన్నామలై విశ్వవిద్యాలయ భాషాశాస్త్ర విభాగంలో అధ్యాపకునిగా 1958లో తమ వృత్తిని ప్రారంభించారు, తరువాత తిరుపతి శ్రీ వెంకటేశ్వర విశ్వవిద్యాలయంలో తెలుగు విభాగంలో (1960-68), అనంతపురం శ్రీ కృష్ణదేవరాయ విశ్వవిద్యాలయంలో తెలుగు ఆచార్యులుగా (1968-82) పనిచేసి పదవీవిరమణ చేశారు. 1976-78 కాలంలో ఆయన జర్మనీ కొలోన్ విశ్వవిద్యాలయంలోని ఇనిస్టిట్యూట్ ఆఫ్ ఇండాలజీలో విజిటింగ్ ప్రొఫెసర్ గా పనిచేశారు.

సునీతి కుమార్ ఛటర్జీ, క్షితీష్ చంద్ర ఛటర్జీ, సుకుమార్ సెన్, మీనాక్షిసుందరం పిళ్ళై, నీలకంఠ శాస్త్రి వంటి అనుభవజ్ఞుల అధ్వర్యంలో శిక్షణ పొంది, అరవై సంవత్సరాలకు పైగా తమ కృషితో తెలుగు భాషకు, భాషాశాస్త్రానికి అమూల్యమైన కృషి చేశారు. 1971 లో ఉనికిలోకి వచ్చిన ద్రావిడ భాషాశాస్త్ర సంఘాన్ని స్థాపించడానికి ఉద్యమాన్ని ప్రారంభించిన ముగ్గురు వ్యక్తులలో అయన ఒకరు. మిగిలిన ఇద్దరు ప్రొఫెసర్ వి.ఐ. సుబ్రహ్మణ్యం, ప్రొఫెసర్ ఆర్.సి. హిరేమత్ లు. వీరు ద్రావిడ భాషా సంఘం స్థాపనకు మార్గం సుగమం చేసిన ముగ్గురు ద్రవిడ భాషా శాస్త్రవేత్తలు.. త్రివేండ్రంలోని ఇంటర్నేషనల్ స్కూల్ ఆఫ్ ద్రావిడియన్ లింగ్విస్టిక్స్ కు గౌరవాధ్యక్షత వహించారు.

ఆయన పరిశోధక విద్యార్థిగా గావించిన కృషి 'హిస్టారికల్ గ్రామర్ అఫ్ తెలుగు' - తెలుగు చారిత్రక వ్యాకరణంగా రూపు దిద్దుకుంది. ఈ విశిష్ట గ్రంథాన్ని హరప్పా లిపిని అర్థవంతంగా చదివే ప్రయత్నాల్లో ఐరావతం మహదేవన్ వినియోగించుకున్నారు.

శాస్త్రిగారి ప్రధాన రచనలలో హిస్టారికల్ గ్రామర్ ఆఫ్ తెలుగు, డిస్క్రిప్టివ్ గ్రామర్ అండ్ హ్యాండ్ బుక్ ఆఫ్ మోడరన్ తెలుగు, బాల ప్రౌఢ వ్యాకరణ దీపిక, తెలుగుదేశ్యవ్యుత్పత్తి నిఘంటువు, ఆంధ్ర వాంజ్ఞయ పరిచయము ముఖ్యమైనవి. అంతేకాకుండా వారు జాతీయ, అంతర్జాతీయ పత్రికలలో అనేక విలువైన పరిశోధనా పత్రాలను ప్రచురించారు.

## రచనలు

## వ్యక్తిగత జీవితం
శాస్త్రిగారు, వారి సతీమణి సరస్వతిగారికి ముగ్గురు కుమారులు, ఒక కుమార్తె ఉన్నారు.

## మూలాలు

## బయటి లంకెలు

వర్గం:బ్రౌన్ పురస్కార గ్రహీతలు
వర్గం:కృష్ణా జిల్లా భాషావేత్తలు
వర్గం:కృష్ణా జిల్లా రచయితలు
వర్గం:2016 మరణాలు
వర్గం:1921 జననాలు
వర్గం:భాషా శాస్త్రవేత్తలు
రామవిజేత ఫిలింస్

**రామవిజేత ఫిలింస్** ఒక సినీ నిర్మాణ సంస్థ. దీని అధిపతులు కె. ప్రభాకర్, కె. బాబూరావు.
thumb|1969లో రామవిజేత షిలింస్ వారి 'జరిగిన కథ' చిత్రం

## నిర్మించిన సినిమాలు
* జరిగిన కథ (1969)
* తల్లిదండ్రులు (1970) : తల్లిదండ్రులు,1970 లో విడుదలైన తెలుగు చిత్రం.రామవిజేత ఫిలిమ్స్ పతాకంపై కె. ఏ. ప్రభాకర్ నిర్మించిన ఈ సినిమాకి దర్శకుడు 
* రామాలయం (1971) : 1971 అక్టోబర్ 22 న విడుదలైన తెలుగు చలన చిత్రం. 
* రామరాజ్యం (1973) : 1973 ఏప్రిల్ 4 న విడుదల.రామవిజేత ఫిలింస్ పతాకంపై నిర్మాత కె.ఎ.ప్రభాకర్ నిర్మించిన ఈ చిత్రంలో కొంగర జగ్గయ్య, సావిత్రి, సామర్ల వెంకట రంగారావు, గుమ్మడి వెంకటేశ్వరరావు ముఖ్య పాత్రలు పోషించారు.
* తులసి : 1974, మే,23 న విడుదలైన తెలుగు చలన చిత్రం.
* తులాభారం (1974)
* లంబాడోళ్ళ రామదాసు (1978) : చలం, రోజారమణి ప్రధాన తారాగణంగా నటించిన ఈ సినిమాకు సాలూరి రాజేశ్వరరావు సంగీతాన్నందించాడు.

## బయటి లింకులు
* ఐ.ఎమ్.డి.బి.లో రామ విజేత ఫిల్మ్స్ పేజీ.

వర్గం:సినీ నిర్మాణ సంస్థలు
జో అచ్యుతానంద

thumb|తాళ్ళపాక అన్నమాచార్య విగ్రహ చిత్రం
**జో అచ్యుతానంద,** ఒక ప్రాచుర్యం పొందిన కీర్తన, జోల పాట. ఈ కీర్తనను అన్నమాచార్యులు రచించారు.

ఈ కీర్తనను ధీరశంకరాభరణం జన్యమైన నవరోజు రాగం, ఖండచాపు తాళం లో గానం చేస్తారు.

## కీర్తన

జోఅచ్యుతానంద జోజో ముకుంద 
రావె పరమానంద రామ గోవింద 

నందు నింటను జేరి నయము మీఱంగ 
చంద్రవదనలు నీకు సేవ చేయంగ 
నందముగ వారిండ్ల నాడుచుండంగ 
మందలకు దొంగ మా ముద్దురంగ 

అంగజుని గన్న మా యన్న యిటు రారా 
బంగారు గిన్నెలో పాలు పోసేరా 
దొంగ నీవని సతులు గొంకుచున్నారా
ముంగిట నాడరా మోహనాకార 

హంగుగా తాళ్ళపా కన్నయ్య చాల 
శృంగార రచనగా చెప్పెనీ జోల 
సంగతిగ సకల సంపదల నీవేళ 
మంగళము తిరుపట్ల మదనగోపాల 


## భారతీయ సంస్కృతి
* ఎమ్.ఎస్. సుబ్బలక్ష్మి ఈ కీర్తనను చాలా మధురంగా గానం చేశారు.
* ప్రియా సిస్టర్స్ ఈ కీర్తనను "శ్రీ అన్నమయ్య లాహిరి" ఆల్బమ్ లో భాగంగా గానం చేశారు.
* స్వర్గసీమ (1945) సినిమా కోసం ఈ పాటను బి. జయమ్మ గానం చేశారు.
* చిన్నమ్మ కథ (1952) సినిమాలో జో అచ్యుతానంద పాటను పి. లీల గానం చేశారు.

## పూర్తి పాఠం
* వికీసోర్స్ లో జో అచ్యుతానంద పూర్తి కీర్తన.

## మూలాలు

వర్గం:అన్నమాచార్య కీర్తనలు
దీవి సుబ్బారావు

దీవి సుబ్బారావు గారు తెలుగు కవి, అనువాదకుడు, రచయిత. వీరికి 2010 లో వారి కన్నడ వచనాలకు అనువాదానికి గాను సి పి బ్రౌన్ పురస్కారం లభించింది. ఈయన గుంటూరు జిల్లా, అమృతలూరు మండలం, పెదపూడి గ్రామంలో జన్మించాడు.

## రచనలు

* వైశాఖ సముద్రం - కవితలు
* హంసల దీవి - కవితలు
* మాటన్నది జ్యోతిర్లింగం - కన్నడ వచనాలకు తెలుగు అనువాదం
* సూఫీ కవిత్వం - అనువాదం
* నవ వనం - సంస్కృత శ్లోకాలకు తెలుగు అనువాదం
* చిన్నపుడన్నీ ఆశ్చర్యమే - కవితలు
* అర్థ గౌరవం - నాటికలు
* కృపావర్షం - కథలుడ్
* మెహెర్ బాబా అవతారాతత్వం

## మూలాలు


వర్గం:బ్రౌన్ పురస్కార గ్రహీతలు
వర్గం:తెలుగు కథలు
వర్గం:తెలుగు రచయితలు
వర్గం:గుంటూరు జిల్లా కవులు
వర్గం:గుంటూరు జిల్లా అనువాద రచయితలు
వర్గం:1940 జననాలు
వర్గం:కేంద్ర సాహిత్య అకాడమీ అనువాద పురస్కార గ్రహీతలు
ఆస్పెక్ట్ ఓరియెంటెడ్ ప్రోగ్రామింగ్

thumb|అస్పెక్ట్ వీవర్
**ఆస్పెక్ట్ ఓరియెంటెడ్ ప్రోగ్రామింగ్** లేదా **ఎ.ఓ.పి** కంప్యూటర్ పరిభాషలో ఒక ప్రోగ్రామింగ్ విధానము. దీనిని కారక-ఆధారిత ప్రోగ్రామింగ్ (ఆస్పెక్ట్-ఓరియెంటెడ్ ప్రోగ్రామింగ్, AOP, ప్రోగ్రామింగ్ కారక-ఆధారిత, ప్రొఫైల్-ఆధారిత ప్రోగ్రామింగ్ అని కూడా అనువదించబడింది ) అనేది కంప్యూటర్ సైన్స్ ప్రోగ్రామింగ్ ఉదాహరణ యొక్క మాధ్యమం, ఇది ప్రధాన వ్యాపారంతో మరింత సమస్యలను తగ్గించే లక్ష్యంతో ఉంది ప్రోగ్రామ్ కోడ్ యొక్క మాడ్యులారిటీ స్థాయిని మెరుగుపరచడానికి వేరు. ఇప్పటికే ఉన్న కోడ్ ఆధారంగా అదనపు సలహా (సలహా) యంత్రాంగాన్ని జోడించడం ద్వారా, " పాయింట్‌కట్స్ "గా ప్రకటించబడిన కోడ్ బ్లాక్‌లను "సెట్ *"తో ప్రారంభమయ్యే అన్ని పద్ధతి పేర్లు వంటి ఏకీకృత పద్ధతిలో నిర్వహించవచ్చు. వివిధ అప్లికేషన్లలో అందరూ పంచుకునే కొన్ని సాధారణ విధులను వేరు చేయడానికి దీనిని వాడుతారు. కొత్తగా వస్తున్న దాదాపు అన్ని వెబ్ ఆధారిత భాషలన్నీ ఈ విధానాన్ని మద్దతు ఇస్తున్నాయి.డెవలపర్‌లను వ్యాపార కోడ్ యొక్క రీడబిలిటీని తగ్గించకుండా కోడ్ యొక్క ప్రధాన వ్యాపార తర్కానికి (లాగింగ్ ఫంక్షన్లు వంటివి) అంతగా సంబంధం లేని ఫంక్షన్లను ప్రోగ్రామ్‌కు జోడించడానికి అనుమతిస్తుంది.

AOP యొక్క భావనను జిరాక్స్ PARC లో గ్రెగర్ కిక్జాలెస్, అతని బృందం అభివృద్ధి చేసింది . 2001 లో, మొదటి AOP భాష AspectJ కూడా అక్కడ అభివృద్ధి చేయబడినది. 

విధానపరమైన ప్రోగ్రామింగ్, ఆబ్జెక్ట్-ఓరియెంటెడ్ ప్రోగ్రామింగ్ వంటి పాత ప్రోగ్రామింగ్ నమూనాలు ప్రత్యేకమైన ఎంటిటీల ద్వారా కోడ్ విభజనను అమలు చేస్తాయి. ఉదాహరణకు, డేటా లాగ్ ఫైల్‌లో ఈవెంట్ లాగింగ్ కార్యాచరణ, ఆబ్జెక్ట్-ఓరియెంటెడ్ భాషలో, ఒకే తరగతిలో అమలు చేయబడుతుంది, ఇది డేటాను లాగ్ చేయడానికి అవసరమైన అన్ని పాయింట్ల వద్ద సూచించబడుతుంది. ఆచరణాత్మకంగా ప్రతి పద్ధతికి కొంత డేటా లాగిన్ కావాలి కాబట్టి, ఈ తరగతికి కాల్స్ అప్లికేషన్ అంతటా వ్యాపించాయి.

సాధారణంగా POA యొక్క అమలు "కారకాలు" అనే కొత్త నిర్మాణం ద్వారా ఈ కాల్‌లను జతచేయడానికి ప్రయత్నిస్తుంది. "ఎగ్జిక్యూషన్ పాయింట్" గురించి అదనపు ప్రవర్తన, సలహా, లేదా చేరడం ద్వారా కోడ్ యొక్క ప్రవర్తనను (ప్రోగ్రామ్ యొక్క నాన్-కారక-ఆధారిత భాగం) మార్చవచ్చు . ఇది విధానపరమైన, నిర్మాణాత్మక, ఆబ్జెక్ట్ ఓరియెంటెడ్ ప్రోగ్రామింగ్ (OOP) వంటి ఇతర సాఫ్ట్ వేర్ విధానాల ద్వారా సరిగ్గా పరిష్కరించబడని మాడ్యులారిటీ సమస్యలను పరిష్కరించడంలో సహాయపడుతుంది. ఇవి మునుపెన్నడూ లేని విధంగా నియంత్రణ, సరళత్వంతో అధిక సెమాంటిక్ స్థాయిలో సాఫ్ట్ వేర్ యొక్క అభివృద్ధి, పరిణామాన్ని ఎనేబుల్ చేయవచ్చు.

## ముఖ్య భాగాలు
*అడ్వైజ్
*జాయింట్ పాయింట్
*పాయింట్ కట్
*ప్రాక్సీ
## ఇవికూడా చూడండి
*స్ప్రింగ్ ఫ్రేమ్‌వర్క్
## బయటి లంకెలు
* .నెట్ ఎ.ఓ.పి పరికరాలు
* వివిధ ప్రోగ్రామింగ్ రకాలు 
* ప్రోగ్రామింగ్ చర్చా గోష్టి 

## మూలాలు

వర్గం:సాఫ్టువేరు వ్రాయు భాషలు
బాణాసంచా

thumb|335x335px|హైదరాబాదులోని ట్యాంక్ బండ్ వద్ద నిర్వహించబడిన బాణాసంచా

**బాణసంచా** లేదా **టప్పాసులు** లేదా **టపాసులు** లేదా **టపాకాయల** లేదా **పటాసులు** లేదా **పటాకులు** ఒక తేలికపాటి మందుగుండు సామాగ్రి. దీనిని దీపావళి, ఇతర ఉత్సవాల సమయంలో కాలుస్తారు.

## రకాలు
*సిసింద్రీ
*తారాజువ్వలు
*మతాబులు
*చిచ్చుబుడ్డి
*కాకరపువ్వొత్తులు
*తాళ్ళు
*వెన్నముద్దలు
*పాము బిళ్ళ
*భూచక్రాలు 
*విష్ణుచక్రాలు
*తాటాకు బాంబులు
*అగ్గిపెట్లు 
*పెన్సిళ్ళు

## బయటి లంకెలు
* www.crackerpacks.com బాణాసంచా వివరాలు
* బాణాసంచాపై తీసిన ఒక వీడియో
* బాణాసంచా కాల్చడంవలన చేతికి ఐన గాయం (బొమ్మ) 

## మూలాలు

వర్గం:బాణాసంచా
నువ్విలా

**నువ్విలా** 2011 లో వచ్చిన తెలుగు చిత్రం. రవి బాబు రచన, దర్శకత్వం చేసాడు. ఈ చిత్రంతో ఆరు కొత్త ముఖాలను ప్రధాన పాత్రల్లో పరిచయం చేశాడు. అజయ్, హవీష్‌, యామి గౌతమ్, విజయ్ దేవరకొండ, ప్రసాద్ బార్వే, సరయు, రెమ్యా నంబీశన్. శేకర్ చంద్ర సంగీతం అందించాడు  రామోజీ రావు నిర్మించాడు.

## కథ
భ్రమలు తొలగిన విద్యార్థి ఆనంద్ (అజయ్), మోడల్ కావాలనుకునే మహేష్ ( హవిష్ ), కాబోయే వయోలినిస్టు రాజు ( ప్రసాద్ బార్వే ) - వీళ్ళకు ఒక విషయం ఉమ్మడిగా ఉంది. ఈ ముగ్గురూ పిజ్జా ఎక్స్‌ప్రెస్‌లో తమ కలల్ని సాధించుకునే క్రమంలో స్టాప్-గ్యాప్ అమరికగా పనిచేస్తూన్నారు. ఒక పిజ్జా డెలివరీ వాటి మధ్య చేతులు మారినప్పుడు, మూడు ప్రేమ కథలు పుడతాయి. అర్చన ( యామి గౌతమ్ ) కు ఆనంద్ పిజ్జా డెలివరీ చేసి అమెతో ప్రేమలో పడతాడు. మహేష్ తన ప్రేయసి మాధవి (సరయు) తో విడిపోవడానికి వెళ్లి "శైలు గే" ( హలీమ్ ఖాన్ ) కు ప్రేమ వస్తువుగా మారతాడు. రాజు వయోలిన్ ఆడిషన్ కోసం వెళ్లి తనను ద్వేషించే రాణి ( రమ్య నంబీశన్ ) ని కలుస్తాడు. జీవితం అతని చెయ్యి దాటిపోతుంది. 

అర్చన ప్రసిద్ధ క్రికెటర్ విష్ణు ( విజయ్ దేవరకొండ ) తో ప్రేమలో ఉందని తెలుసుకున్న ఆనంద్ ఇబ్బందుల్లో పడతాడు. విష్ణు చనిపోయినప్పుడు అర్చన అతడి బిడ్డతో గర్భవతిగా ఉన్నప్పుడు అతనికి ఇబ్బందులు ఇబ్బడి ముబ్బడి అవుతాయి. ఆనంద్ తన సొంత ఇంటి నుండి గెంటివేయబడినా అర్చనకు ఆశ్రయం ఇస్తాడు. శైలు మహేష్‌ను వేధిస్తాడు. సందర్భోచిత ఆధారాల ఆధారంగా మహేష్ తల్లిదండ్రులు తమ కుమారుడు స్వలింగ సంపర్కుడని నమ్ముతారు. శైలు మహేష్‌ను పెళ్ళి చేసుకోవాలనుకున్నప్పుడు, అతని తల్లిదండ్రులు వారి సమ్మతిని ఇచ్చినప్పుడు మహేష్ జీవితంలో నిరాశ శిఖర స్థాయికి చేరుతుంది. తన ప్రేమను త్యాగం చేసి, మహేష్ ను తన మాజీ ప్రేమికుడితో పెళ్ళి చెయ్యాలని కోరుకున్న శైలు మాజీ ప్రేమికుడు (చక్రవర్తి) కనిపించడంతో కథ మరింత ముదురుతుంది.. ఇంకా అపరిచితమైన పరిస్థితులు రాజును రాణిని నడిపిస్తాయి. అరెస్టు, తదుపరి జైలును నివారించడానికి వారు వెంటనే విడాకులు తీసుకోవడానికి మాత్రమే పెళ్ళి చేసుకోవలసి వస్తుంది. కానీ వారు ఆ కొద్ది సమయంలోనే ప్రేమలో పడతారు. ఒకరికొకరు తమ నిజమైన భావనకు వ్యతిరేకంగా విడాకులు తీసుకుంటారు. 

చివరికి ఆనంద్, అర్చనలను ఆనంద్ తల్లిదండ్రులు దంపతులుగా అంగీకరిస్తారు, మహేష్, మాధవి తిరిగి కలుసుకుంటారు. రాజు, రాణి బలీయమైన బృందాన్ని ఏర్పాటు చేసి వారి స్వంత టీవీ షోను మొదలు పెడతారు.

## తారాగణం

* మహేష్ గా హవిష్
* ఆనంద్ గా అజయ్
* అర్చనగా యామి గౌతమ్
* విష్ణువుగా విజయ్ దేవరకొండ ( విజయ్ సాయిగా ఘనత)
* కిషోర్
* సరయు
* సుధాకర రాజు
* ప్రియదర్శిని
* లక్ష్మి భార్గవి
* చిట్టిగా మాస్టర్ అతులిత్
* ఆనంద్ అమ్మమ్మగా రాధా కుమారి
* షైలు ప్రేమికుడిగా చక్రవర్తి
* మాధవి తండ్రి ఫిడేల్ రాజుగా ప్రసాద్ బార్వే

## సాంకేతికవర్గం

## పాటలు

## బయటి లంకెలు
*అధికారిక వెబ్సైటు
*చిత్ర విడుదల 
*తారాగణం

## మూలాలు
మహానుభావులు

* ఊరక రారు మహానుభావులు - ఒక తెలుగు సామెత.
* ఎందరో మహానుభావులు - త్యాగరాజ కీర్తన.
* మహానుభావుడు - సినిమా.
* మహానుభావులు - 	సోమంచి యజ్ఞన్న శాస్త్రి రాసిన నాటకం.
ఎందరో మహానుభావులు (కీర్తన)

thumb|త్యాగరాజు
**ఎందరో మహానుభావులు** ఒక ప్రాచుర్యం పొందిన కీర్తన. దీనిని కర్ణాటక వాగ్గేయకారుడైన త్యాగరాజ స్వామి రచించారు. ఇది త్యాగరాజ పంచరత్న కృతులులో ఐదవది.

ఈ కీర్తనను ఖరహరప్రియ జన్యమైన శ్రీరాగము, ఆదితాళంలో గానం చేస్తారు.

## కీర్తన
;పల్లవి :
ఎందరో మహానుభావులు అందరీకి వందనములు ॥ఎందరో॥

;అనుపల్లవి :
చందురూ వర్ణుని అంద చందమును హృదయారవిందమున
జూచి బ్రహ్మానందమనుభవించు వారెందరో మహానుభావులు

సామగాన లోల మనసిజ లావణ్య
ధన్య ముర్ధన్యులెందరో మహానుభావులు

మానసవన చర వర సంచారము నెరిపి మూర్తి బాగుగ పొగడనే
వారెందరో మహానుభావులు

సరగున పాదములకు స్వాంతమను సరోజమును సమర్పణము
సేయువారెందరో మహానుభావులు

పతిత పావనుడనే పరాత్పరుని గురించి
పరమార్థమగు నిజ మార్గముతోను బాడుచును
సల్లాపముతో స్వర లయాది రాగముల దెలియు
వారెందరో మహానుభావులు

హరిగుణ మణిమయ సరములు గళమున
శోభిల్లు భక్త కోటులిలలో తెలివితో చెలిమితో
కరుణ గల్గి జగమెల్లను సుధా దృష్టిచే
బ్రోచువారెందరో మహానుభావులు

హొయలు మీర నడలు గల్గు సరసుని
సదా కనుల జూచుచును పులక శరీరులై
ఆనంద పయోధి నిమగ్నులై ముదంబునను యశము
గలవారెందరో మహానుభావులు

పరమ భాగవత మౌని వర శశి విభాకర సనక సనందన
దిగీశ సుర కింపురుష కనక కశిపు సుత నారద తుంబురు
పవనసూను బాలచంద్ర ధర శుక సరోజభవ భూసురవరులు
పరమ పావనులు ఘనులు శాశ్వతులు కమల భవ సుఖము
సదానుభవులు గాక ఎందరో మహానుభావులు

నీ మేను నామ వైభవంబులను
నీ పరాక్రమ ధైర్యముల శాంత మానసము నీవులను
వచన సత్యమును రఘువర నీయెడ సద్భక్తియు జనించకను
దుర్మతములను కల్గ జేసినట్టి నీమది నెరింగి
సంతసంబునను గుణ భజనానంద కీర్తనము జేయు
వారెందరో మహానుభావులు

భాగవత రామాయణ గీతాది శృతి శాస్త్ర పురాణపు మర్మములను
శివాది షణ్మతముల గూఢములన్
ముప్పది ముక్కోటి సురాంతరంగముల భావంబులనెరిగి
భావ రాగ లయాది సౌఖ్యముచే చిరాయువుల్గలిగి
నిరవధి సుఖాత్ములై త్యాగరాజాప్తులైన
వారెందరో మహానుభావులు

ప్రేమ ముప్పిరి గొను వేళ నామమును దలచేవారు
రామభక్తుడైన త్యాగరాజనుతుని
నిజ దాసులైన వారెందరో మహానుభావులు
అందరికీ వందనము-లెందరో మహానుభావులు

## భారతీయ సంస్కృతి
మంగళంపల్లి బాలమురళీకృష్ణ, ఎం. ఎస్. సుబ్బలక్ష్మి, మహారాజపురం సంతానం ఈ కీర్తనను అనేక మారులు గానం చేశారు. త్యాగయ్య (1946) సినిమా కోసం చిత్తూరు నాగయ్య ఈ కీర్తనను గానం చేసి నటించారు.

## పూర్తి పాఠ్యం
* వికీసోర్స్లో ఎందరో మహానుభావులు పూర్తి కీర్తన.

## మూలాలు

వర్గం:త్యాగరాజ కీర్తనలు
ఎన్.రాజేశ్వర్ రెడ్డి

**ఎన్.రాజేశ్వర్ రెడ్డి** (డిసెంబరు 25, 1956 - అక్టోబరు 30, 2011) మహబూబ్ నగర్ జిల్లాకు చెందిన రాజకీయ నాయకుడు.

## జననం
ఇతను డిసెంబరు 25, 1956లో జన్మించాడు. బెంగళూరులో బి.ఇ (మెకానికల్) విద్యను పూర్తిచేశాడు. 1991 నుంచి భారతీయ జనతాపార్టీలో ఉంటూ ప్రముఖ పదవులను అలంకరించాడు. భారతీయ జనతా పార్టీ జిల్లా కార్యదర్శిగా, జిల్లా అధ్యక్షుడిగా పదవులు చేపట్టినాడు. జిల్లా ప్రధాన కార్యదర్శిగా ఉన్నప్పుడు జిల్లాలో ఎడ్లబండ్ల యాత్ర చేసి రైతుల మన్ననలు అందుకున్నాడు.

1996లో పశుగ్రాసం కోసం కాడెడ్ల ప్రదర్శన చేయగా, 2003లో పెండింగ్ ప్రాజెక్టుల కోసం రాయచూరు సరిహద్దు నుంచి నల్గొండ జిల్లా సరిహద్దు వరకు 200 కిమీ పైగా పాదయాత్ర చేశాడు. 1995లో భారతీయ జనతా పార్టీ తరఫున శాసనసభకు పోటీచేసి ఓడిపోయాడు. 2005లో భారతీయ జనతా పార్టీ తరఫున మహబూబ్ నగర్ పురపాలక సంఘం కౌన్సిలర్‌గా ఎన్నికైనాడు. అప్పుడు చైర్మెన్ అభ్యర్థిగా విజయం సాధించిననూ పురపాలక సంఘంలో భారతీయ జనతా పార్టీకు తగినన్ని స్థానాలు లభించకపోవడంతో కేవలం కౌన్సిలర్‌గా కొనసాగినాడు.

2009 శాసనసభ ఎన్నికల ముందు భారతీయ జనతా పార్టీకు రాజీనామా చేసి ప్రజారాజ్యం పార్టీలో చేరిననూ శాసనసభ ఎన్నికలలో టికెట్టు లభించలేదు. స్వంతంత్య్ర అభ్యర్థిగా పోటీచేసి మహబూబ్‌నగర్ శాసనసభ నియోజకవర్గం నుండి ఎమ్మేల్యేగా ఎన్నికైనాడు. ఈ ఎన్నికలలో సమీప ప్రత్యర్థి తెలంగాణ రాష్ట్ర సమితి పార్టీకి చెందిన ఇబ్రహీంఖాన్‌పై 5137 ఓట్ల మెజారిటీతో విజయం సాధించాడు.

## మరణం
అక్టోబరు 30, 2011లో మరణించాడు.

## మూలాలు

వర్గం:1956 జననాలు
వర్గం:2011 మరణాలు
వర్గం:మహబూబ్ నగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మహబూబ్ నగర్ జిల్లా రాజకీయ నాయకులు
నరసింహకొండ

నెల్లూరు జిల్లాలోని ప్రముఖ పుణ్యక్షేత్రం పేరు **నరసింహకొండ**. ఇక్కడ వెలసిన శ్రీ వేదగిరి లక్ష్మీనరసింహస్వామి వారి దేవస్థానం చాలా పురాతనమైనది. ఈ దేవాలయం ఇక్కడ ఉన్న చిన్న కొండపై ఉండుట వలన ఈ కొండను నరసింహకొండ అని పిలిచేవారు, ఈ కారణంగానే ఈ కొండ దిగువ భాగాన, కొండపైకి వెళ్లే మార్గంలో ఉన్న ఊరికి నరసింహకొండ అనే పేరు వచ్చింది.

## పవన విద్యుత్
నెల్లూరు జిల్లాలో ఇక్కడ చాలా కాలం నుంచే పవన విద్యుత్ పరికరాలను అమర్చి విద్యుత్ను తయారు చేస్తున్నారు.

## పెన్నానది
పెన్నానది, కొండ ప్రాంతం, అందమైన ప్రదేశాలు చూడముచ్చటగా ఉండి, భక్తులనే కాక ప్రకృతిని ఆస్వాదించే పర్యాటకులను సైతం ఆకర్షిస్తూ పర్యాటక ప్రదేశంగా రూపుదిద్దుకుంది.

## విద్య
ఇక్కడ నారాయణ విద్యాసంస్థ స్థాపించిన విద్యాలయం మరొక ప్రత్యేక ఆకర్షణ.phone no-9100123563

## డిస్టిలరీస్
ఇక్కడ ఊరికి కొంచెం దూరంలో పూర్వం ప్రభుత్వ సారాయి (తయారీ, ) హోల్ సేల్ విక్రయ కేంద్రం ఉండేది, ఈ ప్రదేశాన్ని ప్రస్తుతం జిల్లాలోని బ్రాందీషాపులకు అవసరమయ్యే డిస్టిలరీస్ సరుకుల గోడౌన్‍గా ఉపయోగిస్తున్నారు.

## ప్రయాణ మార్గాలు
నెల్లూరు నుండి సుమారు 15 కిలోమీటర్ల దూరంలో ఉంటుంది, ప్రతి 30 నిముషములకు ఈ మార్గంలో బస్సు వసతి ఉంది.

## ఇవి కూడా చూడండి
* నరసింహావతారము
* జొన్నవాడ

## మూలాలు

## బయటి లింకులు
* నరసింహుని నగర విహారం నయనానందకరం - ఆంధ్రప్రభ

వర్గం:శ్రీ పొట్టి శ్రీరాములు నెల్లూరు జిల్లా పుణ్యక్షేత్రాలు
మాలకొండ

**మాలకొండ, **ఆంధ్రప్రదేశ్ రాష్ట్రం, ప్రకాశం జిల్లా వోలేటివారిపాలెం మండలం లోని రెవెన్యూయేతర గ్రామం. ఎస్.టి.డి.కోడ్=08598. ఇది.మాలకొండ, అయ్యవారిపల్లె గ్రామ పంచాయతీ పరిధిలోని ఒక శివారు గ్రామం.

## గ్రామంలోని దర్శనీయ ప్రదేశాలు/దేవాలయాలు
**శ్రీ మాల్యాద్రి లక్ష్మి నృసింహ స్వామివారి ఆలయం**
ప్రకాశం జిల్లా, వోలేటివారిపాలెమ మండలం లోని ఒక పుణ్యక్షేత్రం పేరు మాలకొండ. ఇక్కడ ఉన్న కొండపై, మాల్యాద్రి లక్ష్మీ నృసింహ స్వామి కొలువై ఉన్నందున ఈ ఊరికి మాలకొండ అని పేరు వచ్చింది. ఈ స్వామిని మాలకొండ స్వామిగా పిలుస్తారు. ఈ ఆలయం శనివారంనాడు మాత్రమే తెరిచెదరు. ఇక్కడకు ప్రతి శనివారం, వివిధ ప్రాంతాలనుంచి భక్తులు విచ్చేస్తూంటారు. ఎక్కువ మంది భక్తులు వస్తుంటారు. భక్తుల సహకారంతో కొండపైకి మెట్ల నిర్మాణం జరిగింది. ఈ కొండపైకి వాహనాలు వెళ్లేందుకు రోడ్డు సౌకర్యం ఉంది. ఈ కొండపై ఉన్న రెండు పెద్ద బండ రాళ్ల మధ్య దారి చాలా విచిత్రంగా ఉంటుంది. ఈ దారిలోనే దేవాలయం వద్దకు వెళ్లవలసి ఉంటుంది. చిన్నవారు, పెద్దవారు, సన్నవారు, లావువారు ఇరువైపుల ఉన్న ఈ బండరాళ్లను ఇరుకుగా రాసుకుంటూ వెళ్తారు. ప్రతి సంవత్సరం శ్రీ మాల్యాద్రి లక్ష్మి నృసింహస్వామి జయంత్సోవం సందర్భంగా వేడుకలను అత్యంత వైభవంగా ఆలయ నిర్వాహకులు నిర్వహిస్తుంటారు. ఈ వేడుకలను తిలకించడానికి భారీ సంఖ్యలో భక్తులు అనేక ప్రాంతాల నుంచి ఇక్కడకు తరలివస్తారు. పురాతన, పవిత్ర పుణ్య క్షేత్రమైన మాలకొండలో వెలిసిన శ్రీ మాల్యాద్రి లక్ష్మి నరసింహ స్వామి రాష్ట్రంలో ప్రసిద్ధి పొందిన ఆరు నృసింహ క్షేత్రాలలో ఒకటిగా ప్రసిద్ధి చెందింది. ప్రకాశం జిల్లా కందుకూరు పట్టణానికి నైరుతి దిశలో 30 కిలోమీటర్ల దూరంలో ఈ దివ్య క్షేత్రం వెలసి యున్నది. లక్ష్మీదేవి సమేతుడైన నరసింహస్వామి జ్వాలా నరసింహస్వామిగా, భక్తుల కోర్కెలు తీర్చే వరాల నరసింహస్వామిగా పేరు గాంచాడు.

### ఇవి కూడా చూడండి
* అహోబిలం
* పెంచలకోన
## మూలాలు

## వెలుపలి లింకులు
* తీర్థయాత్ర చిత్రాలు

వర్గం:వోలేటివారిపాలెము మండలంలోని రెవెన్యూయేతర గ్రామాలు
బాలల హక్కులు

నేటి బాలలే రేపటి పౌరులు అన్న నానుడిని బట్టి బాలల సంరక్షణ దేశానికి చాలా ముఖ్యం.భారతదేశంలో బాలల సంరక్షణ  కొరకు చాలా చట్టాలున్నాయి.

## విద్య ఒక ప్రాథమిక హక్కు
ప్ర భారతీయ పౌరుడికి విద్య ఒక ప్రాథమిక హక్కు. రాజ్యాంగం ప్రకారం విద్య మౌలిక స్థాయిలో ఉచితంగా లభించాలి. ప్రాథమిక విద్య అందరికీ నిర్బంధం. ఉన్నత విద్య అందరికీ తమ ప్రతిభ మీద ఆధారపడి అందుబాటులో ఉండాలి.

## బాలల హక్కులు - బాధ్యతలు
బాలల హక్కులను పరిరక్షించడం అందరి బాధ్యత. సమాజంలో అందరిలాగే చిన్నారులకు కొన్ని హక్కులు ఉన్నాయి. ఆ హక్కుల ఉద్దేశం అభివృద్ధి, రక్షణ. ఇప్పటికి మనదేశంలో చాలా మందికి బాలలు అని ఎవరిని పేర్కొంటారు? వారి హక్కులు ఏమిటి? వాటిని పరి రక్షించడం, అమలు జరపడంలో బాధ్యత ఎవరిది? అనే దానిపై స్పష్టమైన అవగాహన లేదు.

## జాతీయ బాలల హక్కుల పరిరక్షణ కమీషను
బాలలకు న్యాయాన్ని కల్పించడం, నిర్లక్ష్యానికి గురైన బాలలు, ప్రత్యేక బాలల యెడల శ్రద్ధ, బాలకార్మిక వ్యవస్ధను రూపుమాపే దిశలో పనిచేసిన, బాలల మనస్తత్వ శాస్త్రం, పిల్లల పరమైన చట్టాల గురించిన అవగాహన, సమగ్రత, సమర్ధత, అనుభవము, నిపుణత, నైతికత గల్గి, విద్య, శిశు ఆరోగ్యం, భద్రత, సంక్షేమం, అభివృద్ధి శాఖల నుండి సమర్ధతగల ఆర్గురు సభ్యులు ఉంటారు.

## బాలల హక్కులపై ఉపాధ్యాయుల కరదీపిక
“నా వరకు చదువు నేర్పడంలోనే మానవాళికి ముక్తి అనిపిస్తోంది” అన్న జార్జి బెర్నార్డ్ షా మాటలు మీకు గుర్తుండే ఉండాలి. నాగరికులుగా భారతదేశంలో మనం ఉపాధ్యాయులను భగవంతుని తర్వాత అంతటి అత్యున్నత స్థానంలో నిలబెట్టాం. ఎందుకు ఉంచకూడదు?

## పిల్లలతో సున్నితంగా వ్యవహరించండి
మంచి వాతావరణం నుంచి వచ్చిన పిల్లలు మంచి ప్రవర్తనతో ఎట్టి పరిస్థితినైనా విజయవంతంగా అధిగమించగలరు. కుటుంబం, తోటిపిల్లలు, ఉపాధ్యాయులు, అందరూ పాఠశాల వాతావరణంలో కలిసి వుంటారు. పిల్లల అభివృద్ధికి, సక్రమ సామాజికతను పొందడానికి ఈ వాతావరణం తప్పనిసరి అంశం. పిల్లలను ప్రతిభావంతులుగా మలిచే సామాజిక కారణాలలో తల్లిదండ్రులూ, ఉపాధ్యాయులే ప్రథములు.

## బాల కార్మికులు
జాతిని సవాలు చేస్తున్న బాలకార్మిక సమస్య ఇంకనూ కొనసాగుతూనే ఉంది. ఈ సమస్యను పరిష్కరించడానికి ప్రభుత్వం వివిధ చర్యల్ని చేపడుతూనే ఉంది. అయితే ఇది సామాజిక-ఆర్థిక సమస్యతో ముడిపడి వుండడం వల్లనూ, దారిద్ర్యంతోనూ, నిరక్షరాస్యతతోనూ కూడినది కావున ఇంకనూ సమాజంలోని అన్ని వర్గాల వారి సమస్యల్ని పరిష్కరించడానికి కట్టుదిట్టమైన ఏర్పాట్లు జరగాలి.

## బాలలపై హింస
బాలలపై అత్యాచారము పై అధ్యయనం- స్త్రీ, శిశు సంక్షేమ మంత్రిత్వశాఖ 2007, ఇండియాలో చేసిన ఒక సర్వేలో బాలలు ముఖ్యంగా పసిపిల్లలు, 5-12 సంవత్సరాల మధ్య వయస్సు వారు, ఎక్కువ హింసకు, అత్యాచారానికి గురౌతున్నారని తెలియజేసింది. ఈ అత్యాచారాలు భౌతిక, లైంగిక, మనస్సుకు సంబంధించినవి.

## బాలల హక్కుల పరిరక్షణకై గ్రామ పంచాయితీల బాధ్యతలు
బాలల హక్కుల పరిరక్షణకై గ్రామ పంచాయితీల బాధ్యతలు. ప్రస్తుతం మనదేశంలో చాలా మంది బాలలు హక్కులు కోల్పోయి దీనావస్ధలో ఉన్నారు. మన రాష్ట్రంలో కూడా చాలా మంది బాలబాలికలు అన్ని జిల్లాల్లో బాల కార్మికులుగా పనిచేస్తున్నారు.

## వనరులు


వర్గం:హక్కులు
చతుస్సూత్రి

బ్రహ్మసూత్రముల యందు ప్రథమమున గల నాలుగు సూత్రములను "చతుస్సూత్రి" అని అంటారు. వీటిని బహు మిక్కిలి గా గురువులు తమ శిష్యులకు బోధింతురు.
అవి: జిజ్ఞాసాధికరణము, జన్మాద్యధికరణము, శాస్త్రయోనిత్వాధికరణము, సమన్వయాధికరణము

ఆదిశంకరులతో సహా మరికొంత మంది ఈ బ్రహ్మ సూత్రములకు భాష్యములు వ్రాసియున్నారు.

మొత్తం ముప్పదిఒకటి సూత్రములలో మొదటి నాలుగు సూత్రములను ‘చతుస్సూత్రి’ అని సంభోధించిరి. ఈ నాలుగు సూత్రములు జిజ్ఞాసువులను బ్రహ్మమును గూర్చి కూలంకషం గా తెలుసుకొనుటకు ప్రేరేపించుచున్నవి. బ్రహ్మ జిజ్ఞాస ఎందు కు కలుగుతోంది? బ్రహ్మ లక్షణాలు ఎలా ఉంటాయి? వేదము నకు కారణం బ్రహ్మమేనా? బ్రహ్మను తెలుసుకోవాలంటే వేదాం త సమన్వయం అవసరమా? మొదలగు సందేహాలకు సమాధా నము వివరించేది ‘చతుస్సూత్రి’.

## చతుస్సూత్రములు
;1. జిజ్ఞాసాధికరణము : అథాతో బ్రహ్మ జిజ్ఞాసా
మరి అందువలన బ్రహ్మమును తెలిసికొనగోరవలసియున్నది.
;2. జన్మాద్యధికరణము :జన్మా ద్యస్య యతః 
జన్మ స్థితి లయములకు కారణమైనది బ్రహ్మము.
;3. శాస్త్రయోనిత్వాధికరణము :శాస్త్రయోనిత్వాత్
శాస్త్రములు ప్రమాణములుగా నుండుట వలన.
;4. సమన్వయాధికరణము :తత్తు సమన్వయాత్
అవి (శాస్త్ర ప్రమాణములు) బ్రహ్మమునందే సమన్వయించుట వలన.
## మూలాలు

వర్గం:హిందూ గ్రంథాలు